

Tárgy: **A Csemői Konyha Bt-vel kötött**

**vállalkozási szerződés módosítása**

**E L Ő T E R J E S Z T É S**

**Csemő Község Képviselőtestületének**

**2019. november 26-án tartandó ülésére**

Tisztelt Képviselő-testület!

Csemő Község Önkormányzata és társaságunk a Csemői Konyha Bt. között 2014. december 16. óta hatályos szerződés van érvényben a közétkeztetési feladatok ellátására.

A szolgáltatás ellenértékének nyersanyag részére vonatkozó egységárak utoljára 2013. januárjában, a rezsire vonatkozó ellenérték rész 2018. szeptemberétől emelkedtek.

Jelen díjemelési kérelem alapjai a kötelező legkisebb minimálbér és garantált bérminimum változása és az ennek következményeként keletkező járuléktöbblet.

A minimálbér az emelésekkel 2018 óta 16,6%-kal a garantált bérminimum 16,7%-kal emelkedett, és ez az emelkedés nem csak a saját bérköltséget befolyásolta, hiszen a kötelező béremelés a beszállítókat, az egész ellátási láncot érinti, melynek következtében a beszállítók is áremelésre kényszerültek, kényszerülnek.

Ezt a költségtöbbletet nem fedezi a jelenlegi szolgáltatási ellenérték, ezért szükséges a szolgáltatási díj rezsi részének mindenképpeni emelése, így a vállalkozási szerződés módosítása.

A fentiekben bemutatott bérköltség és a kapcsolódó járulék növekedés következményeként az áremelésre az alábbiak szerint teszek javaslatot:

|  |  |  |  |  |  |
| --- | --- | --- | --- | --- | --- |
| **Megnevezés** | **nyersanyag ár régi** | **nyersanyag ár új** | **rezsi költség**  **régi** | **rezsi költség**  **új** | **Összesen** |
| óvodai tízórai | 93 Ft | 93 Ft | 25 Ft | 55 Ft | 148 Ft |
| óvodai ebéd | 244 Ft | 244 Ft | 85 Ft | 167 Ft | 411 Ft |
| óvodai uzsonna | 28 Ft | 28 Ft | 20 Ft | 32 Ft | 60 Ft |
| **összesen** | **365 Ft** | **365 Ft** | **130 Ft** | **254 Ft** | **619 Ft** |
|  |  |  |  |  |  |
| iskolai tízórai | 105 Ft | 105 Ft | 27 Ft | 60 Ft | 165 Ft |
| iskolai ebéd | 290 Ft | 290 Ft | 100 Ft | 198 Ft | 488 Ft |
| iskolai uzsonna | 39 Ft | 39 Ft | 25 Ft | 41 Ft | 80 Ft |
| **összesen** | **434 Ft** | **434 Ft** | **152 Ft** | **299 Ft** | **733 Ft** |
|  |  |  |  |  |  |
| bölcsődei reggeli | 125 Ft | 125 Ft | 45 Ft | 87 Ft | 212 Ft |
| bölcsődei tízórai | 35 Ft | 35 Ft | 13 Ft | 25 Ft | 60 Ft |
| bölcsődei ebéd | 225 Ft | 225 Ft | 81 Ft | 158 Ft | 383 Ft |
| bölcsődei uzsonna | 65 Ft | 65 Ft | 23 Ft | 45 Ft | 110 Ft |
| **összesen** | **450 Ft** | **450 Ft** | **162 Ft** | **315 Ft** | **765 Ft** |

A táblázatban szereplő árak nettó árak, nem tartalmazzák a 27% általános forgalmi adót!

Kérem a Tisztelt Képviselőket, hogy az előterjesztést a tájékoztatóval együtt kezelve a vállalkozási módosítását elfogadni szíveskedjenek.

határozati javaslat:

**…/2019. (XI.26.) sz. határozat**

**Csemő Község Önkormányzatának Képviselő-testülete a gyermekélelmezési feladatokat ellátó Csemői Konyha Bt-vel 2014. december 16-án kötött vállalkozási szerződés 3.sz. módosítását a benne foglalt adattartalommal elfogadja.**

**A szerződés módosításának aláírására felhatalmazza a polgármestert.**

**Határidő: azonnal.**

**Felelős: polgármester.**

határidő: 2019. december 17.

felelős: polgármester

Csemő, 2019. november 20.

Dr. Lakos Roland

polgármester